Pakarock

Pakarock on Esa Pakarisen kuudes studioalbumi, joka julkaistiin alkuvuodesta 1975. Albumi on Pakarisen ensimmäinen rocklevy. Levyllä Pakarinen laulaa ulkomaalaisia rock-kappaleita suomeksi käännettynä. Pakarisen seuraava rocklevy Pakarock 2 ilmestyi seuraavana vuonna.

Albumin tuottaja Vexi Salmi sai Hectorin Hectorock I -albumista idean tehdä Pakariselle rockalbumi, joka sisältäisi rock-klassikkojen parodisesti suomennettuina. Pakarock albumin singlet "Rock on tullut jäädäkseen / Köyhä mä oon" ja "Noin se onnistuu / Rokki on poikaa" olivat soitetuimpia singlejä tuhansissa jukebokseissa ympäri Suomen. Albumi myi enemmän C-kasettina kuin vinyylilevynä.

Albumi julkaistiin alkuvuodesta 1975 vinyylilevynä ja C-kasettina Rytmi-levymerkillä. Vuonna 2011 julkaistu Meiltähän tämä käy! Kaikki levytykset 1951–1988 -kokoelma sisältää kaikki albumin kappaleet.

Albumi ylitti kultalevyrajan vuonna 1977 ja sitä on myyty yhteensä 26 200 kappaletta.

Kappaleet 

Kaikkien kappaleiden suomenkieliset sanoitukset tehnyt Vexi Salmi ja kappaleet sovittanut Kaj Westerlund.

A-puoli

B-puoli 

 
 
 
 
 

Meiltähän tämä käy -kokoelman mukaan kappaleen "Oop shoop" kappaleen säv. ja alkup. san. Joe Josea, Blondine Taylor nimellä Blondie Taylor sekä Shirley Gunter.

Kokoonpano 
 Esa Pakarinen - laulu
 Kaj Westerlund - kapellimestari, piano (kappaleissa 1, 6-8, 11 ja 12), urut (kappaleissa 1, 4, 7 ja 11), kosketinsoittimet (kappaleessa "Antaa mennä vaan" (3) ), laulu (kappaleessa "Oop shoop" (12) ) ja taustalaulu (kappaleessa "Jäi vain jäljelle blues" (6) )
 Arto Alaspää - taustalaulu (kappaleissa 1-3 ja 5-12)
 Pirjo Bergström - taustalaulu (kappaleissa 1-3, 5, 6 ja 9-12)
 Kai Lind - taustalaulu
 Martti Metsäketo - taustalaulu (kappaleissa 1-3, 5-7 ja 9-12)
 Marjukka Riihimäki - taustalaulu (kappaleissa 1-3, 4-6 ja 8-12)
 Irma Tapio - taustalaulu (kappaleissa "Noin se onnistuu" (4) )
 Sakari Kukko - tenorisaksofoni (kappaleissa "Kuusitoistavuotias" (8), "Härmä rokkaa" (9) ja "Oop shoop", soolo kappaleessa "Oop shoop")
 Antero Jakoila - kitara (soolo kappaleessa "Härmä rokkaa")
 Nono Söderberg - kitara
 Pentti Mutikainen - basso
 Aimo Hakala - rummut

Tuotanto 
 Vexi Salmi - tuotanto (Finnlevy)
 Pekka Haraste - kannen valokuva

Lähteet 

Vuoden 1975 albumit
Esa Pakarisen albumit
Suomalaiset rockalbumit